
Uznesenie Mestský súd Bratislava II v Bratislave v právnej veci starostlivosti súdu o maloleté dieťa: F. G. Q., I.. XX.XX.XXXX, bytom u matky, zastúpené kolíznym opatrovníkom: Úradom práce, sociálnych vecí a rodiny Bratislava, so sídlom Vazovova 7/A, Bratislava, dieťa matky: E. I., I.. XX.XX.XXXX, G. Z. Z. L., G.. Č.. Z. Ž. W., E. Č.. XX, Z., a otca - B. Q., I.. XX.XX.XXXX, G. Z. L., o návrhu Úradu práce, sociálnych vecí a rodiny Bratislava, so sídlom Vazovova 7/A, Bratislava, o nariadenie neodkladného opatrenia, takto rozhodol: I. Súd konanie z a s t a v u j e. II. Žiaden z účastníkov n e m á n á r o k na náhradu trov konania. odôvodnenie: 1. Návrhom doručeným súdu dňa 21.05.2024 sa navrhovateľ - Úrad práce, sociálnych vecí a rodiny Bratislava domáha nariadenia neodkladného opatrenia, ktorým žiada nariadiť neodkladné opatrenie, ktorým by bolo maloletému F. G. Q., I.. XX.XX.XXXX uložené výchovné opatrenie zabezpečenie odbornej pomoci maloletému dieťaťu formou pobytu v Y.-O. M.L., M. M. K. XX, na dobu najdlhšie 6 mesiacov a zároveň žiada uložiť matke povinnosť odovzdať maloletého do dočasnej starostlivosti do starostlivosti sanatória. 2. Dňa 24.05.2024 bolo tunajšiemu súdu doručené podanie, ktorým zobral navrhovateľ návrh na začatie konania späť a v ktorom uviedol, že vo veci podal riadny návrh na uloženie výchovného opatrenia. 3. Podľa § 29 ods. 1 zákona č. 161/2015 Z. z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Vzhľadom k tomu, že navrhovateľ zobral svoj návrh na začatie konania späť a súd nezistil žiadny dôvod, pre ktorý je potrebné v konaní pokračovať (starostlivosť o maloletého je zabezpečená matkou maloletého a nateraz nevyplynuli dôvody maloletého odňať z jej osobnej starostlivosti), súd v zmysle vyššie citovaných zákonných ustanovení rozhodol tak, ako je uvedené vo výroku tohto rozhodnutia a konanie v zmysle § 29 ods. 1 CMP zastavil. 5. O náhrade trov konania súd rozhodol podľa § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania. Poučenie:
Proti tomuto uzneseniu možno podať odvolanie do 15 dní odo dňa jeho doručenia, na Mestskom súde Bratislava II, písomne, v štyroch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 Civilného sporového poriadku odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, h) rozhodnutie súdu prvej inštancie vychádza z nesprávneho právneho posúdenia veci. Podľa § 62 Civilného mimosporového poriadku odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2024:1224201544.2 (dáta aktuálne k 12. 11. 2026). Záväzné je znenie zverejnené súdom.




